തമ്ബ്നെയിലിനുവേണ്ടി മകനോട് കരഞ്ഞ് അഭിനയിക്കാന് അമ്മ വൈറലായി വീഡിയോ വിമര്ശനം യൂട്യൂബര്മാരെ കൊണ്ട് വഴിനടക്കാന് പറ്റാത്ത അവസ്ഥയാണ് ഇന്ന്. പല വിഷയങ്ങളിലുള്ള യൂട്യൂബ് ചാനലുകള് ഇന്ന് നാം കാണുന്നുണ്ട്. യൂട്യൂബ് ചാനലിന് വേണ്ടി ഏത് അറ്റം വരെ പോകാനും ചില യൂട്യൂബര് മടിക്കാറില്ല. അത്തരത്തില് സ്വന്തം യൂട്യൂബ് ചാനലിന് വേണ്ടി കരഞ്ഞ് അഭിനയിക്കാന് മകനെ നിര്ബന്ധിക്കുന്ന ഒരമ്മയുടെ വീഡിയോ ആണ് ഇപ്പോള് സോഷ്യല് മീഡിയയില് വൈറലാകുന്നത്. തമ്ബ്നെയിലിന് വേണ്ടി മകനോട് കരയാന് പറയുന്ന അമ്മയെ ആണ് വീഡിയോയില് കാണുന്നത്. സംഭവം വൈറലായതിന് പിന്നാലെ അമ്മയെ വിമര്ശിച്ച് നിരവധി പേര് രംഗത്തെത്തുകയും ചെയ്തു. കാലിഫോര്ണിയയില് നിന്നുള്ള ബ്ലോഗറായ ജോര്ദാന് ഷെയ്നാണ് ഇത്തരത്തില് മകനെ കരയാന് നിര്ബന്ധിച്ചത്. അടുത്തിടെ വാങ്ങിയ നായക്കുഞ്ഞിന് വൈറല് ഇന്ഫെക്ഷന് വന്നതിനെക്കുറിച്ചായിരുന്നു ജോര്ദാന്റെ വ്ലോഗ്. വിഷമിച്ച് കരയുന്നതായി അഭിനയിക്കുന്ന ജോര്ദാന് മകനോടും അതുപോലെ ചെയ്യാന് ആവശ്യപ്പെടുകയാണ്. കാറിനുള്ളില് വച്ചാണ് വീഡിയോ പകര്ത്തുന്നത്. എങ്ങനെയാണ് കരയേണ്ടതെന്ന് മകനെ പഠിപ്പിക്കുകയാണ് ജോര്ദാന്. വീഡിയോ പങ്കുവയ്ക്കുംമുമ്ബ് മകനോട് കരയാന് പറയുന്ന ഭാഗം എഡിറ്റ് ചെയ്തു നീക്കാന് ജോര്ദാന് വിട്ടുപോയതായിരുന്നു. വീഡിയോ പോസ്റ്റ് ചെയ്ത ദിവസം തന്നെ വിമര്ശനങ്ങള് കൊണ്ട് നിറയുകയായിരുന്നു ചാനല്. ഒടുവില് ജോര്ദാന് ക്ഷമാപണം നടത്തുകയും ചെയ്തു. താന് അങ്ങനെ ചെയ്യാന് പാടില്ലായിരുന്നു, വൈകാരിക വീഡിയോയ്ക്ക് തമ്ബ്നെയിലിനു വേണ്ടി മകനോട് പോസ് ചെയ്യാന് പറയരുതായിരുന്നു എന്നും ജോര്ദാന് പറഞ്ഞു. കുറച്ചുനാളത്തേയ്ക്ക് സമൂഹമാധ്യമത്തില് നിന്നു വിട്ടുനില്ക്കുന്നുവെന്ന് പറഞ്ഞ് ജോര്ദാന് ചാനല് ഡിലീറ്റ് ചെയ്യുകയും ചെയ്തു. 37 സെക്കന്റ് കൊണ്ട് നേന്ത്രപ്പഴം അകത്താക്കി റെക്കോര്ഡ് നേടി യുവാവ് കൊവിഡ് മഹാമാരിയുടെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona